User:Leemonahmed

বোবা পাহাড় (Dumb hill)

বড়লেখা পৌরশহর থেকে পূর্বদিকে প্রায় ২০ কিলোমিটার দুর্গম পাহাড়ীরাস্তা ধরে এগোলেই বাংলাদেশ সীমান্তের শেষরেখা। সীমান্তঘেঁসা উঁচুপাহাড় বেষ্টিত এই নিভৃত জনপদের নাম বোবারতল। মাধবকুন্ড জলপ্রপাত থেকে উত্তরদিকে প্রসারিত-পাথারিয়া পর্বতশ্রেণীর বিপরীতে এর অবস্থান। যেকারণে এটি উপজেলার মূল জনপদ থেকে অনেকটাই বিচ্ছিন্ন।

যাতায়াতের জন্য এখানে আজতক কোনো আদর্শ রাস্তা নির্মাণ সম্পন্ন হয়নি। উঁচু পাহাড়ের গায়ে খাঁজ কেটে তৈরী করা রাস্তা দিয়ে মাঝে মধ্যে পুরোনো আমলের লক্করঝক্কর কিছু জিপগাড়ী চলাচল করে। তবে তাও আংশিক পথ যাতায়তের জন্য।

এখানকার মানুষের জীবনজীবিকা ফল-ফসলের চাষ এবং পাহাড়ী-আহরণের উপর নির্ভরশীল। উর্বর এখানকার পাহাড়ি মাটি।আম,জাম,কাঠাল,পেয়ারা,কমলা,লেবু, বাতাবি-লেবু,কামরাঙ্গা,জলপাই ইত্যাদি বাহারি ফল, শাক-সবজি, রবিশস্য আর বুনোফুলের সমারোহে এ যেনো এক সত্যিকার ভূ-স্বর্গ।

অনাড়ম্বর পরিবেশে প্রাকৃতিক সৌন্দর্য উপভোগ করার জন্য বুবারতল হতে পারে একটি আদর্শ পর্যটনস্পট। এখানকার সবুজ নিসর্গ,পাহাড়ের ভাঁজে গড়েওঠা পল্লী এবং সর্বোপরি মানুষের অকৃত্রিম অতিথেয়তা ভ্রমণপিপাসু প্রাণের খোরাক যোগাবেই।